REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

**GRADSKO VIJEĆE GRADA DELNICA**

n/r predsjednika Gorana Bukovca

Na temelju članka 48. Stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

**NACRT**

**ODLUKE**

**O**

1. **Izmjenama i dopunama Odluke načinu pružanja javne usluge prikupljanja miješanog komunalnog otpada i biorazgradivog komunalnog otpada**

**Pročelnica Gradonačelnik**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

Na temelju članka 30. stavka 7. Zakona o održivom gospodarenju otpadom („Narodne novine“ br. 94/13, 73/17, 14/19), članka 35. Zakona o lokalnoj i područnoj (regionalnoj) samoupravi („Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), članka 4. Uredbe o gospodarenju komunalnim otpadom („Narodne novine“ br. 50/2017), te članka 38. Statuta Grada Delnica („Službene novine Primorsko-goranske županije“ broj 28/09, 41/09, 11/13, 20/13-pročišćeni tekst i 6/15, Službene novine Grada Delnica 1/18, 3/18,- pročišćeni tekst, 9/18), Gradsko vijeće Grada Delnica na sjednici održanoj dana **--. 06**. **2019**. godine donosi

**ODLUKU**

**o 1. izmjenama i dopunama Odluke o načinu pružanja javne usluge** **prikupljanja miješanog komunalnog otpada i biorazgradivog komunalnog otpada**

(u daljnjem tekstu: Odluka)

Članak 1.

Članak 7. osnovne Odluke (Službene novine Grada Delnica br. 1/18) – briše se.

Članak 2.

Članak 8. osnovne Odluke– briše se.

Članak 3.

U Članku 9., stavku 2. osnovne Odluke riječi „kategorije 3.“ – brišu se.

Članak 4.

Članak 18., stavak 1. osnovne Odluke mijenja se i glasi:

„(1) Davatelj usluge je dužan:

1. osigurati Korisniku spremnik za primopredaju miješanog komunalnog otpada,
2. osigurati Korisniku spremnike na zelenim otocima za odlaganje papira i kartona, otpadnog stakla, plastike i tekstila
3. osigurati Korisniku prema mogućnostima i potrebama spremnik za odlaganje papira i kartona, otpadnog stakla i plastike i tekstila
4. označiti spremnik oznakom,
5. dostaviti Korisniku Obavijest,
6. preuzeti sadržaj spremnika od Korisnika,
7. odgovarati za sigurnost, redovitost, i kvalitetu javne usluge i usluge povezane s javnom uslugom,
8. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,
9. osigurati provjeru podataka navedenih u Izjavi,
10. voditi evidenciju o preuzetoj količini otpada,
11. motivirati Korisnike na individualno kompostiranje cjenikom. „

Članak 5.

Članak 19., stavak 1. osnovne Odluke mijenja se i glasi:

„(1)Korisnik je dužan:

postupati s otpadom na odgovarajući način sukladno važećim zakonskim i pod zakonskim propisima.

Korisnici su dužni koristiti javnu uslugu i predati miješani komunalni otpad Davatelju usluge.

Postupati sa spremnicima na način da ih održava u čistom i ispravnom stanju.

Osigurati dostupnost spremnika za pražnjenje Davatelju usluge, bez obzira na vremenske uvjete ( snijeg i sl)

Korisnici pravne osobe i obrtnici dužni su koristiti javnu uslugu i predati miješani komunalni otpad Davatelju usluge, a proizvodni otpad ovlaštenom sakupljaču, iznimno Davatelju usluge, ukoliko je tako ugovoreno.

Korisnici pravne osobe i obrtnici su dužni o svom trošku (ili o trošku ovlaštenog sakupljača) osigurati spremnike za odlaganje proizvodnog otpada.

Korisnici pravne osobe i obrtnici su dužni predati reciklabilni otpad Davatelju usluge ukoliko isti nije proizvodni otpad.

Omogućiti Davatelju usluge pristup spremniku/vrećici na mjestu primopredaje u slučaju kad mjesto primopredaje otpada nije na javnoj površini.

Postupati s otpadom na obračunskom mjestu/mjestu primopredaje Korisnika na način kojim se ne dovodi u opasnost ljudsko zdravlje i ne dovodi do rasipanja otpada oko spremnika/vrećice i ne uzrokuje pojava neugode drugoj osobi zbog mirisa otpada.

Odgovarati za postupanje s otpadom i spremnikom/vrećicom na obračunskom mjestu/mjestu primopredaje Korisnika sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci.

Zajedno s ostalim Korisnicima na istom obračunskom mjestu/mjestu primopredaje, odgovarati za obveze nastale zajedničkim korištenjem spremnika sukladno Zakonu o održivom gospodarenju otpadom, Uredbi o gospodarenju komunalnim otpadom i ovoj Odluci.

Predavati reciklabilni otpad, problematični otpad i krupni (glomazni) otpad odvojeno od miješanog komunalnog otpada.

Predavati problematični otpad u mobilno reciklažno dvorište ili ovlaštenom sakupljaču (kućanstva)

Korisnici pravne osobe i obrtnici su dužni predavati problematični otpad (opasni otpad) ovlaštenom sakupljaču uz propisanu prateću dokumentaciju.

Koristiti spremnike na zelenim otocima u skladu s njihovom namjenom.

Redovito i u roku plaćati javnu uslugu temeljem računa Davatelja usluge.

Pravovremeno obavijestiti Davatelja usluge o promjeni podataka navedenih u Izjavi, a najkasnije 15 dana nakon nastale promjene.

Dostaviti dokaze o trajnom ne korištenju nekretnine svake godine za prethodno razdoblje od godinu dana.

Korisnici javnih usluga koji koriste zajedničke spremnike preporuča se iste ograditi na način da se onemogući trećim osobama odlaganje u spremnike (u protivnom se korisnicima obračunava preuzeta količina miješanog komunalnog otpada koja se nalazi u spremniku i neposredno uz spremnike)

Novi korisnici – u najdužem roku od mjesec dana od stjecanja prava nad nekretninom ili početka korištenja nekretnine, obavijestiti Davatelja usluge o početku korištena javne usluge.“

Članak 6.

Članku 28. stavak 1. osnovne Odluke - briše se. Stavak 2. postaje stavak 1.

Članak 7.

U članku 31. osnovne Odluke brojevi 1. i 2. brišu se i zamjenjuju riječju „kućanstva“.

Članak 8.

U članku 32., stavak 1. osnovne Odluke broj 3. briše se i zamjenjuju riječju „pravne osobe i obrtnici“.

Članak 9.

U članku 33., osnovne Odluke broj 3. briše se i zamjenjuju riječju „pravne osobe i obrtnici“.

Članak 10.

U članku 34. osnovne Odluke brojevi 1. i 2. brišu se i zamjenjuju riječju „kućanstva“.

Članak 11.

U članku 35., osnovne Odluke broj 3. briše se i zamjenjuju riječju „pravne osobe i obrtnici“.

Članak 12.

U članku 36., stavku 1. osnovne Odluke brojevi 1. i 2. brišu se i zamjenjuju riječju „kućanstva“.

U članku 36., stavku 3. osnovne Odluke broj 41. briše se i zamjenjuje brojem 38.

Članak 13.

U članku 37., osnovne Odluke broj 3. briše se i zamjenjuju riječju „pravne osobe i obrtnici“.

Članak 14.

U članku 39. osnovne Odluke brojevi 1. i 2. brišu se i zamjenjuju riječju „kućanstva“.

Članak 15.

U članku 40. osnovne Odluke brojevi 1. i 2. brišu se i zamjenjuju riječju „kućanstva“.

Članak 16.

U članku 41., osnovne Odluke broj 3. briše se i zamjenjuju riječju „pravne osobe i obrtnici“.

Članak 17.

U članku 46., stavka 1. osnovne Odluke brojevi 1. i 2. brišu se i zamjenjuju riječju „kućanstva“.

U članku 46., stavka 2. osnovne Odluke broj 3. briše se i zamjenjuje riječima „pravne osobe i obrtnici“.

Članak 18.

U članku 47., stavka 1. osnovne Odluke brojevi 1. i 2. brišu se i zamjenjuju riječju „kućanstva“.

Članak 19.

U članku 52., stavka 1. osnovne Odluke brojevi 1. i 2. brišu se i zamjenjuju riječju „kućanstva“.

U članku 52., stavka 2. osnovne Odluke broj 3. briše se i zamjenjuje riječima“ pravne osobe i obrtnici“.

Članak 20.

U članku 53. osnovne Odluke brojevi 1. i 2. brišu se i zamjenjuju riječju „kućanstva“.

Članak 21.

U članku 54., stavka 1. Osnovne odluke broj 3. briše se i zamjenjuje riječima“ pravne osobe i obrtnici“.

Članak 22.

U članku 57. osnovne Odluke riječi „(korisnici iz kategorije 1. i 2.)“ brišu se.

Članak 23.

U članku 58. osnovne Odluke broj 3. briše se i zamjenjuje riječima“ pravne osobe i obrtnici“.

Članak 24.

Članak 67., stavak 2. osnovne Odluke mijenja se i glasi:

2)Vrećice za miješani komunalni otpad volumena 60 litara mogu koristiti:

* korisnici usluga kategorije kućanstvo jednokratno prilikom odlaska iz objekta koji se koristi povremeno,
* korisnici kategorije kućanstvo ukoliko u kratkom vremenskom razdoblju imaju potrebu za predavanjem veće količine otpada od one predviđene spremnicima.

Članak 25.

U članku 71. osnovne Odluke riječi „i naknada za građenje.“ brišu se.

Članak 26.

Članak 76. osnovne Odluke mijenja se i glasi:

(1)Cijena javne usluge – CJU

Jedinična cijena za pražnjenje volumena spremnika miješanog komunalnog otpada izražena u kunama - JCV

Cijena minimalne javne usluge – CMJU

Ugovorna kazna - UK

Broj pražnjenja spremnika miješanog komunalnog otpada – BP

Udio Korisnika – U

Cijena javne usluge za predanu količinu miješanog komunalnog otpada izražena u kunama- C

(2) Izračun se vrši na slijedeći način: C = JCV x BP x U

CJU = (JCV x BP x U) + CMJU + UK + (BP x U)

skraćeno: CJU = C + CMJU + UK

Članak 27.

U članku 81., stavku 1. osnovne Odluke iza riječi:“ Zakonu o općem upravnom postupku“ dodaju se riječi „i Zakonu o zaštiti potrošača“ .

Članak 28.

Članku 86. osnovne Odluke mijenja se i glasi:

„(1)Djelatnici komunalne tvrtke/komunalni redari, na terenu utvrđuju je li određeni Korisnik postupio protivno Ugovoru, odnosno je li Korisnik dužnik plaćanja ugovorne kazne.

(2)Dokaz da je Korisnik postupio protivno Ugovoru je fotografski zapis/video snimak spremnika/vrećice ili otpada rasutog ili neprimjereno odloženog na obračunskom mjestu, odnosno u slučaju povrede ili neizvršenja ugovornih obveza iz evidencija Davatelja usluge. Na fotografskom zapisu/videu obračunsko mjesto Korisnika javne usluge mora biti jasno uočljivo.

(3)Ukoliko se Korisnik zatekne u odlaganju otpada na način protivan Ugovoru, komunalni redar ili djelatnik Davatelja usluge dužan ga je fotografirati što čini prihvatljivi dokazni materijal za daljnje postupanje komunalnog redara (utvrđivanje identiteta i daljnje postupanje po Odluci o komunalnom redu Grada Delnica).

„ (4) raspon visine ugovorne kazne mora biti razmjeran troškovima uklanjanja posljedica takvog postupanja“.

Ugovorna kazna je iznos određen ovom Odlukom koji je Korisnik dužan platiti u slučaju kad je postupio protivno Ugovoru.

Smatra se da je Korisnik postupio protivno Ugovoru:

– ako ne koristi javnu uslugu dva uzastopna obračunska razdoblja ili ako nije sklopio Ugovor i ne predaje komunalni otpad Davatelju usluge, a na traženje Davatelja usluge ne dokaže da ne koristi nekretninu, za što će Davatelj usluge naplatiti Korisniku ugovornu kaznu u iznosu od 1.000,00 kuna,

– ako odlaže komunalni otpad izvan spremnika ili u količinama koje premašuju volumen dodijeljenog spremnika, za što će Davatelj usluge naplatiti Korisniku ugovornu kaznu u visini cijene javne usluge za količinu prekomjerno odloženog komunalnog otpada sukladno cjeniku Davatelja usluge,

– ako odlaže komunalni otpad, reciklabilni komunalni otpad, problematični otpad ili krupni (glomazni) otpad u neodgovarajuće spremnike ili protivno odredbama ove Odluke, za što će Davatelj usluge naplatiti Korisniku ugovornu kaznu u visini cijene prikupljanja i zbrinjavanja nepravilno odloženog otpada sukladno cjeniku Davatelja usluge,

– ako ne drži spremnik na propisanom mjestu sukladno ovoj Odluci, za što će Davatelj usluge naplatiti Korisniku ugovornu kaznu u iznosu od 100,00 kuna,

– ako Davatelj usluge utvrdi da je uništio ili oštetio dodijeljeni spremnik ili oznake na dodijeljenom spremniku, za što će Davatelj usluge naplatiti Korisniku ugovornu kaznu u visini cijene popravka ili zamjene spremnika ili oznaka na spremniku sukladno cjeniku Davatelja usluge,

– ako u roku od 15 dana od dana nastanka promjene podataka iz Izjave pisanim putem o tome ne obavijesti Davatelja usluge, za što će Davatelj usluge naplatiti Korisniku ugovornu kaznu u iznosu od 100,00 kuna.“

 (5)Visina cijene ugovorne kazne mora biti razmjerna troškovima uklanjanja posljedica postupanja protivno Ugovoru, a uračunava cijenu obrade i zbrinjavanja određenog volumena otpada (kn/l), vrijeme rada radnika – satnica (kn/h) i udaljenost do lokacije obračunskog mjesta na kojoj je Korisnik postupio protivno Ugovoru (potrošnja goriva (l goriva), cijena goriva (kn/l) i udaljenost (km)).

(6) U slučajevima postupanja kada se zajednički spremnik koristi od strane više Korisnika, a nije moguće utvrditi odgovornost pojedinog Korisnika, obvezu plaćanja ugovorne kazne snose svi Korisnici koji koriste zajednički spremnik sukladno udjelima u korištenju spremnika.“

Članak 29.

Ostale odredbe osnovne Odluke ostaju na snazi. Ova Odluka stupa na snagu osmi dan od dana objave u Službenim novinama Grada Delnica.

Klasa: 363-17/18-01/01

Ur. broj: 2112-01-30-10-19-3

Delnice . lipnja 2019*.*

GRADSKO VIJEĆE GRADA DELNICA

Predsjednik

**Goran Bukovac, v. r.**